MAGHRIBI JAJAHAN PERANCIS
Isteri awak akan memakai baju berwarna ungu.
Cari gambar burung madu.
Kawan-kawan, rakan sekerja…
dan mereka yang menyangka dia tak wujud…
saya ingin memperkenalkan orang yang datang jauh dari Paris,
yang muncul secara tiba-tiba,
suami saya yang tersayang!
Saya fikir dia takkan dapat tinggalkan Perancis!
Jadi ia memang benar. Awak memang wujud!
Maurice, berapa lama masa kita ada?
Syarikat beri saya cuti enam minggu.
Enam minggu? Lamanya!
Christine tak habis-habis bercerita tentang awak.
Saya harap yang baik saja.
Semuanya hebat.
Aduhai, saya perlu memenuhi jangkaan awak.
Tuan-tuan dan puan-puan,
dah berbulan-bulan saya tak jumpa isteri saya.
Saya tahu kalian pasti faham jika saya nak membawanya pulang…
kami perlu menghidupkan hubungan kami semula.
Saya harus beri awak wang.
Tidak. Pergilah. Kami akan uruskan bilnya.
Pergi selesaikan urusan dengan suami awak.
Maurice, awak memiliki isteri yang baik.
Kita jumpa lagi setelah segalanya selesai.
Nanti ceritakan tentang lombong fosfat.
Sudah tentu.
Terima kasih.
Boleh tahan.
Awak pun boleh tahan juga.
Max Vatan.
Marianne Beauséjour.
Saya banyak dengar tentang awak dalam kalangan rangkaian.
Saya juga banyak dengar tentang awak.
Jalan terus. Saya akan beritahu bila perlu belok.
Lama awak berada di Dieppe?
Suami sepatutnya menawarkan rokok kepada isterinya
sebelum menyalakan rokoknya sendiri.
Belok kanan di sini.
Terima kasih.
Apa yang berlaku di Paris? Semua ahli rangkaian awak terbunuh.
Saya tak pernah bincang maklumat operasi yang tak berkaitan dengan sesiapa.
Saya cuba bincang hal yang berkaitan.
Lebih baik begitu.
Adakah mereka percayakan awak?
Dua bulan lepas, saya ditugaskan ke Jabatan Perhubungan di Kedutaan.
Setiap hari, saya berurusan dengan perwakilan Jerman.
Tapi adakah mereka percayakan awak?
Bagaimana pendapat awak?
Nampaknya, mereka sukakan awak.
Saya juga sukakan mereka.
Saya tonjolkan perasaan sebenar.
Sebab itulah ia berjaya.
Jangan perlahankan kereta.
Beginilah cara memandu di Casablanca.
Memandangkan awak dah datang, bolehlah saya tayangkan awak.
Kita takkan selalu berada di apartmen.
Saya perlu keluar dan tunjukkan awak suami saya.
Kita perlu berhati-hati.
Saya beritahu semua orang bahawa suami saya orang Paris.
Dan?
Dan…
Bahasa Perancis awak bagus,
tapi loghat Paris awak teruk.
Dah berbulan-bulan saya berlatih untuk bertutur.
Saya nak dengar.
Itu saja.
Oh.
Habislah kita.
Itu loghat Quebec.
Orang Maghribi Perancis mungkin tak perasan,
tapi kita perlu berhati-hati dengan orang Paris sebelum majlis itu berlangsung.
Majlis itu 10 hari dari sekarang. Adakah sukar mendapatkan jemputan untuk saya?
Disebabkan awak dah ada di sini,
saya akan aturkan pertemuan dengan En. Hobar.
Selepas itu, terserahlah kepada awak.
Sanggupkah awak tinggal selama 10 hari di apartmen kecil ini,
wahai warga Quebec?
Ia taklah teruk sangat.
Kadangkala, airnya panas.
Saya akan tidur di sofa.
Sebenarnya, awak akan tidur di atas bumbung.
Lebih sejuk di situ.
Di Casablanca, suami akan naik ke atas bumbung
selepas berasmara dengan isteri mereka.
Jiran-jiran akan berasa pelik
jika kita tak bersama pada malam pertama awak di sini.
Saya dah beritahu Pn. Torgenot dan Pn. Petit tentang awak.
Mereka tentu akan berasa teruja.
Mereka tentu fikir kita dah berasmara.
Dan ia sangat hebat.
Kemudian,
awak naik ke atas bumbung.
Saya rindukan awak
sebab dah berbulan-bulan saya tidur bersendirian.
Jadi saya datang untuk beritahu bahawa saya cintakan awak.
Awak sangat teliti.
Sebab itulah saya masih hidup.
Sekarang, kita perlu berbual.
Dan ketawa.
Kita dah berkahwin. Kenapa kita perlu ketawa?
Ciumlah saya.
Sekarang, kita berbual.
Ceritakan apa yang akan awak buat selepas peperangan ini.
Saya tak tahu apa akan saya buat selepas peperangan ini.
Dengar sini.
Pn. Petit yang baik hati itu tinggal di apartmen nombor tujuh.
Suaminya kapten kereta kebal Jerman.
Dia sedang memerhatikan kita.
Jadi, kita perlu berbual dan ketawa.
Okey.
Selepas peperangan tamat, saya nak beli ladang ternak.
Dengan kuda sekali.
Ladang ternak!
Maksud awak, seperti dalam filem?
Filem koboi? Bang, bang!
Ya.
Adakah awak berkata begitu sekadar untuk berbual atau awak serius?
Saya serius.
Ladang itu terletak di padang rumput
di luar bandar yang dipanggil Medicine Hat.
Sekarang saya tahu awak bergurau.
Awak fikir ia akan jadi kenyataan?
Jadi,
bukan itu tujuan sebenar Medicine Hat, bukan?
Tidak.
Okey. Itu taklah susah sangat, bukan?
Sekarang, saya akan beritahu awak bahawa saya cintakan awak
dan saya akan tinggalkan awak di sini,
untuk buat apa yang lelaki selalu buat di atas bumbung.
Sekarang, cium saya sekali lagi.
Awak boleh masuk sekarang.
Awak agak serius dan tak banyak bercakap.
Tapi awak suka pakaian mahal.
Dan kasut awak sentiasa berkilat.
Saya beritahu semua orang bahawa awak penganut Katolik yang warak.
Sekurang-kurangnya, bau awak macam orang Paris.
Awak pilihlah baju dulu.
Sebelum tinggalkan London,
Guy Sangster minta saya sampaikan ucapan terima kasih.
Kami terbangkan pesawat Lizzie bersama-sama.
Masih ingat Guy? Awak bantu dia tinggalkan Dieppe pada tahun 1941.
Okey. Apa yang dia kata tentang saya?
Dia kata awak cantik.
Dan mahir.
Mahir dalam pekerjaan ini bukan sesuatu yang menarik.
Awak nampak elok.
Mari kita pergi.
Ia misa yang bagus…
khutbahnya juga bagus.
Awak dah dapatkan jemputan untuknya ke majlis di kedutaan itu?
Kami sedang cuba mendapatkannya.
Kami akan makan dengan wakil kerajaan minggu depan.
Awak patut ikut sekali.
Tengoklah mukanya.
Dengan senyuman palsu itu.
Maurice tak pandai bergaul.
Tapi apa saja untuk isteri kita, bukan?
Bagus. Jumpa lagi minggu depan.
Nampaknya awak dah berjaya menawan seluruh Vichy, Pn. Berne.
Pusing dan senyum, warga Quebec.
Pegawai Jerman pada arah pukul 10.
Rasanya saya kenal pegawai itu.
Dia perisik Abwehr. Di Marseille.
Dia pernah menyoal siasat saya.
Dia tak nampak awak. Dia sedang membaca.
Awak yakin itu dia?
Sangat yakin?
Enam puluh peratus yakin.
Sambungkan saya ke balai polis Vichy.
Segera.
Baik, saya akan tunggu.
Bunyinya macam ada orang tercekik.
Maurice, ini kawan saya, Vincent,
dia juga berasal dari Paris.
Sayangku! Saya rasa bosan.
Mari menari dengan saya.
Awak gila, Pn. Berne.
Ya. Awak pun patut cuba berlagak gila-gila sekali-sekala.
Pandai awak berlakon.
Hati-hati dengan dia.
Ramai lelaki yang cemburukan saya.
Kerana mereka tahu saya cintakan awak.
Ia amat ketara.
Apa yang tak kena di Paris?
Seksyen V membiarkan kami dalam kesusahan.
Bagaimana awak tinggalkan tempat itu?
Saya lari.
Dan terus lari.
Pn. Petit sedang mengintai di tingkap.
En. Hobar yang akan kita temui esok,
ceritakan tentang dia.
Dia pegawai perhubungan Duta Besar.
Dia ahli Parti berpangkat tinggi dari Cologne.
Dia suka golf dan berjudi.
Dia halangan terakhir kita.
Awak ada dua saat.
Tembak.
Senjata akan dilekatkan di bawah meja champagne.
Duta Besar akan tiba tepat jam 8.30 malam.
Jika dia lewat?
Dia orang Jerman. Dia takkan lewat.
Kenapa awak tak tahu menggunakan Sten?
Saya tahu menggunakan Sten.
Saya tak nampak awak pasang klip keselamatan senjata itu tadi.
Awak boleh gunakan Sten pada malam itu, bukan?
Saya okey jika terpaksa gunakan kutleri.
Gangguan akan dibuat lima minit kemudian, pada 8.35 malam.
Selepas itu, kita berserah kepada Tuhan.
Bagus.
Harap dia tahu cara untuk kendalikan klip itu.
Panasnya.
Apa yang awak buat?
Saya menguji awak
seperti awak menguji saya.
Saya tahu awak bersenjata, En. Vatan.
Saya cuma nak pastikan klip keselamatannya terpasang.
Nah.
Itu pergaduhan pertama kita.
Kita dah berbaik semula, bukan?
Marianne,
kita berdua kenal pasangan yang berasmara.
Selepas itu, misi mereka gagal dan akhirnya mereka mati.
Wah, celuparnya mulut awak.
Butangkan semula baju awak.
Sebenarnya, Max,
kesilapan mereka dalam situasi ini bukan kerana mereka berasmara.
Tapi kerana perasaan.
KONSULAT
Dah lama awak tunggu?
En. Hobar akan berjumpa dengan awak sekarang.
- Tidak. - Suami saya nak kurangkan merokok.
Katanya, perang buat semua orang kuat merokok.
Saya banyak dengar cerita yang baik-baik tentang dia.
Cerita yang baik-baik.
Sila duduk.
Suami awak tak pandai berbahasa Inggeris?
Sikit-sikit.
Isteri awak nak tahu jika dia boleh bawa awak ke Majlis Duta Besar esok.
Ya, tapi…
jika menjadi masalah, saya faham.
Dia seperti tak mahu pergi.
Ada permainan poker di Rue Valence.
Begitu rupa-rupanya.
Apa awak kata tentang saya?
Jangan memalukan saya. Awak perlu ikut sekali.
Suami awak pun suka main poker?
Dia sangat suka main poker.
Samalah macam saya.
Mari bahagikan kad. Kad yang lebih tinggi menang.
Menang apa?
Jika kadnya tinggi daripada saya,
dia boleh ke permainan poker itu.
Jika tidak, dia mesti pergi ke majlis itu.
Mengarutnya pertaruhan ini.
Kocoklah, En. Berne.
Kad lebih tinggi akan menang.
Perlombongan?
Ya.
Dia kerja dengan syarikat perlombongan fosfat, bukan?
Benar.
Bahagikan kad sekarang, En. Berne. Demi kebebasan awak.
Malangnya.
Tak dapatlah awak bermain poker.
Satu benda lagi. Ia prosedur yang membosankan.
Untuk semua jemputan baru.
En. Berne…
tolong tuliskan formula kimia untuk fosfat.
Jumpa awak berdua esok.
Jadi, awak ditakdirkan hadir ke majlis itu.
Ini peluang kita untuk mencipta sejarah.
Saya tak dapat tidur.
Saya takkan mengecewakan awak, warga Quebec.
Saya tahu.
Jom keluar dari sini. Kita lihat matahari terbit.
Apa peluang kita?
Untuk terselamat?
60-40.
Untuk terkorban.
Bagi kita berdua, entahlah.
Ceritalah tentang Medicine Hat.
Ia menghijau. Berbukit-bukau. Sungainya jernih.
Tempat yang saya kunjungi apabila saya berasa sedih.
Awak pula?
Di mana tempat impian awak?
Selepas peperangan ini tamat,
di mana saya berada sudah tak penting lagi.
Kita patut pergi sekarang.
Jika kita terkorban esok,
tiada siapa yang akan tahu.
Awak kelihatan cantik.
Mana senjata itu?
Dah tiada.
Terima kasih, warga Quebec.
Saya berasal dari Ontario.
Sekarang pukul 8.32 malam.
Tiga minit lagi, gangguan itu akan bermula.
Dalam situasi begini, saya suka fikirkan perkara lucu.
Senyumlah atau buat sesuatu.
Awak kelihatan cantik.
Awak dah beritahu saya tadi.
Awak nampakkah saya?
Sebenarnya, tidak.
- Ha, itu pun awak berdua. - Selamat malam.
Selamat malam. Apa khabar?
Baik, terima kasih. Awak bagaimana?
Baik.
Jadi…?
Jadi… Ia menyeronokkan.
Hidup Hitler.
Dia lewat.
Ayuh!
Tiada siapa yang mengekori kita.
Kita selamat, Max. Kita berdua selamat.
Mari ikut saya ke London.
Ikut saya ke London dan jadi isteri saya.
TIGA MINGGU KEMUDIAN
George.
Tabik kepada saya, orang Perancis.
- Berambuslah. - Ini memang neraka, ini pejabat.
Dengar kata, awak dilamun cinta.
Saya pergi dulu, George. Belanja saya minum nanti.
Max, awak seperti di awang-awangan. Ia memualkan!
- Selamat pagi, tuan. - Selamat pagi.
Frank nak jumpa saya?
Ya, sekarang juga.
Max, ingat, di sini, ketua harus dihormati.
Jangan bertindak sesuka hati.
Faham.
Dia dah sedia untuk berjumpa awak.
Frank.
Mereka kata, awak ada berita.
Ya, saya ada berita, Komander Udara,
berkenaan Marianne Beauséjour.
Tiga minggu dah berlalu.
"Tuan."
"Tiga minggu dah berlalu, tuan."
Tiga minggu dah berlalu, tuan.
Selepas semakan teliti oleh Seksyen V di Gibraltar,
Marianne Beauséjour
dibenarkan datang ke England.
Itu saja, Komander Udara.
Max.
Awak bodoh betul.
Ya, tuan. Terima kasih, tuan.
Perkahwinan yang terhasil daripada misi tak pernah berjaya.
Betul cakap tuan.
Tuan juga dijemput ke majlis perkahwinan kami.
Tahniah!
Hati-hati, Max! Sebentar.
Itu dia. Ayuh.
Macam itulah.
Mari masuk, sayang.
Jangan tanya kenapa ia benar.
Ini apa pula?
Ini maklumat menarik. Satu-satunya benda di London yang tak dicatu
ialah champagne!
Champagne dan seks!
Ya, Tuhan, Max, adik awak taasub!
Ya. Bagus, bukan?
Kepada abang saya yang sebelum ini berhati batu,
dia cair juga akhirnya kerana cinta.
Ucapan itu agak puitis.
Oh, tak guna betul!
Terus terang, saya akan merindui serangan udara Blitz.
Betul. Tiada siapa peduli apa sebenarnya yang berlaku.
Jadi kita patut meraikan peperangan dan kebebasan.
- Demi peperangan! - Demi kebebasan.
Marianne, saya nak ucap tahniah,
tapi saya dah lama kenal Max.
Jadi saya hanya akan ucapkan semoga berjaya.
Tidak.
Sekarang, abang saya cuma orang biasa mengendalikan kerja rutin
di pejabat yang membosankan.
Lelaki berkemahiran seperti Max
takkan lama kerja di pejabat dengan Frank.
Rakan perisik kita di Seksyen V,
akan datang mencarinya tanpa diduga.
Awak benar-benar okey, Pn. Vatan?
Benar-benar okey.
Tarik nafas.
Bangun! Keluar!
Bertahan! Bawa dia keluar. Cepat.
Cepat.
Saya perlukan troli itu. Tolong saya.
Angkat benda ini sekarang. Ayuh.
Letak dia di atasnya. Jauh dari dinding.
Cepat.
Tolong saya! Mari tolong saya!
Macam itulah. Saya perlukan bantuan!
Saya perlukan cahaya di sini sekarang!
Sikit lagi.
Macam itulah.
Tarik nafas cepat-cepat. Bagus.
Inilah diri saya yang sebenar, seperti dalam mata Tuhan.
Bayi perempuan.
Anna… Itu nama awak.
SETAHUN KEMUDIAN
KANADA
TEMPAT ANNA BERLINDUNG
Itu. Suatu sambutan.
Untuk apa?
Cuti hujung minggu pertama awak selepas 57 hari.
Saya kira.
- Ini telur ayam? - Daripada ayam kita sendiri.
Jadi, ia pelaburan yang menguntungkan.
Betul tak?
Max,
mari kita pergi kutip cendawan di kawasan hutan.
Saya nak hidangkan Stroganoff di parti kita esok.
Parti apa?
Sayang, saya nak kenalkan awak kepada ramai kawan baru saya.
Awak tentu sukakan mereka.
Mereka pelarian. Intelektual. Bohemian.
Ada ramai orang yang menarik di Hampstead.
Helo.
Kasihan, Max.
Semasa di Casablanca, awak pura-pura tak sukakan parti,
dan rupa-rupanya, ia memang betul!
Siapa nama pengasuh baru itu?
- Cik Sinclair. - Cik Sinclair.
- Helo, Cik Sinclair. - Helo.
Max cuti tiga hari. Bagus, bukan?
Dia baru bangun.
Kami keluar sekejap saja.
Kami cuma nak pergi kutip cendawan.
Awak tak perlu tergesa-gesa.
Saya suka jaga dia.
- Selamat jalan. - Selamat tinggal.
Saya nak pergi dapatkan Anna.
Abaikannya. Kali ini saja.
Hampstead 235.
Baik. Pukul 3.00 petang. Saya akan datang.
Bila awak akan balik?
Awak pun tahu bahawa saya tidak tahu.
Apa yang penting sangat?
Membebaskan negara awak.
Jika begitu, awak mesti pergi.
Selamat pagi, Margaret.
- Selamat tengah hari. - Selamat.
George sedang menunggu di pejabat tuan.
Saya ingat awak kata nak jumpa di dewan makan.
Saya tipu.
Bukan saya yang perlu awak jumpa.
- Awak… - Tidak.
Tidak, Seksyen V nak bercakap dengan awak.
Kenapa mereka tak hubungi saya?
Sebab Seksyen V tak pernah berterus terang.
Dan mereka takkan beritahu apa-apa melalui telefon.
Saya dah kata mereka akan cari awak, betul tak, Max?
Awak memang bijak.
Mungkin saya patut ucap tahniah atas kenaikan pangkat awak.
Memandangkan awak tahu banyak perkara, apa pangkatnya?
Ia terlalu tinggi sampai saya pun tak layak tahu.
Saya cuma budak penghantar pesanan.
- Komander Udara. - Frank.
Duduklah.
Kita belum pernah berjumpa.
Okey, Frank, tak kira apa jawatan sekalipun, saya tak mahukannya.
Saya gembira bekerja dengan awak.
Max,
malangnya ia tak seperti yang awak sangkakan.
Sebenarnya,
sukar untuk saya menjelaskannya.
Kami percaya bahawa isteri awak perisik Jerman.
Okey, nanti dulu.
Frank, siapa lelaki ini?
Saya penyiasat pengkhianat.
Pangkat saya juga lebih tinggi, jadi panggil saya "tuan".
Awak perlu dengar cakapnya, Max.
Pangkatnya lebih tinggi daripada kita.
Sepanjang tujuh hari lalu,
Seksyen V telah memintas isyarat berkod
yang dihantar dari London ke Berlin melalui telegraf radio.
Kami belum berjaya mengesan alamat ia datang,
tapi ia datang dari kawasan Highgate, di London Utara
dan maklumat itu
berkenaan kegiatan rangkaian perisikan SOE di Perancis.
Dalam salah satu transkripnya, ejen itu memanggil sumbernya sebagai
"Fräulein". Jadi sumber itu wanita.
Okey, Frank, boleh kita berdua berbincang sebentar?
Komander Udara Vatan,
ada awak berbual tentang kerja dengan isteri awak?
Okey.
Tuan, sebelum perkara ini menjadi tidak terkawal,
boleh saya kata sesuatu?
Boleh tak?
- Ya. - Ya?
Isteri saya ialah Marianne Beauséjour.
Dia mengendalikan rangkaian penentang paling berjaya di Paris
sehingga Seksyen V mengkhianati mereka pada tahun 1941.
Kami bertemu di Casablanca,
dan kami sama-sama membunuh Duta Besar Jerman.
Dia ibu kepada anak saya.
Dia melahirkan anak saya.
Ini terjemahan transkrip soal siasat
pegawai Abwehr Jerman yang ditangkap di Tobruk.
Menurutnya, Marianne Beauséjour
telah ditangkap dan dihukum bunuh pada Mei 1941
semasa semua ahli rangkaiannya ditangkap di Paris.
Kemudian, identiti Marianne Beauséjour
diberikan kepada seorang ejen Jerman yang menyerupainya.
Ejen itu terbang ke Casablanca di mana tiada orang mengenali Marianne sebenar.
Selepas itu, mereka dapati
bahawa Duta Besar Jerman
yang awak bunuh di Casablanca itu juga seorang penentang.
Hitler mahu dia dibunuh.
Ini tak masuk akal.
Semua maklumat yang dipintas itu
pernah sampai di meja awak.
Ya, semua perkara pun pernah sampai di meja saya.
Max, ini sekarang dah jadi misi aktif.
Jika betul Marianne perisik Jerman…
- Isteri saya bukan perisik! - Jika dia perisik…
kita perlu pastikan dia berada di suatu tempat selama 72 jam
supaya kita boleh kesan pengendalinya dan tangkap semua ahli rangkaiannya.
Tidak.
Memandangkan semuanya dah dijelaskan, boleh kita bincangkan
apa yang akan kita buat dalam 72 jam seterusnya?
Jadi, kita akan buat prosedur "pewarna biru" biasa yang bermaksud…
Saya tahu maksud "pewarna biru".
Malam ini,
awak akan terima panggilan telefon tepat pada pukul 11.07 malam.
Ulang masa itu, Komander Udara.
Pukul 11.07, tuan.
Jawab panggilan itu dan catatkan mesej
di tempat yang dilihat isteri awak.
Ia maklumat palsu, hanya untuk awak.
Tapi ia nampak penting agar dia hantar pesanan itu secepat mungkin.
Sebelum tengah hari Isnin,
ejen kami akan selesai menyahkod maklumat musuh pada hujung minggu.
Jika maklumat palsu itu antara yang dihantar dari London,
kita akan mendapat kepastian.
Max, jika awak betul,
maklumat itu takkan muncul di dalam transkrip itu
dan kita boleh lupakan saja semua ini.
Tapi jika isteri awak terbukti seorang perisik…
prosedur biasa untuk kes pengkhianatan melibatkan ahli keluarga
perlu dijalankan.
Awak sendiri akan bunuh dia
dan jika kami dapat tahu bahawa awak bersubahat dengannya,
awak akan dihukum gantung atas tuduhan menderhaka.
Komander Udara Vatan, adakah awak faham?
Dia perlu sahkan bahawa dia faham
prosedur biasa dalam…
Dia faham prosedur itu.
Bagus.
Max, awak perlu berlagak seolah-olah tiada apa yang berlaku.
Jangan sekali-kali menyiasat atau menguruskan masalah ini sendiri,
faham?
Tuan, saya…
Saya minta maaf kerana bersikap tidak profesional sebentar tadi.
Tapi saya yakin saya dapat membuktikan bahawa awak salah.
Sekarang, Komander Udara, awak balik
dan berlagak seolah-olah tiada apa yang berlaku.
Awak boleh pergi.
Lamanya awak keluar.
Biasalah.
Apabila dah masuk, susah mereka nak lepaskan.
Ada juruterbang muda perlukan nasihat.
Kemudian, saya terpaksa pula mendengar taklimat.
Hei.
Kenapa tak cium saya macam biasa?
Bagaimana anak kita?
Dia sedang tidur.
Ada berita gembira, saya dapat cuti hujung minggu ini.
Sehingga telefon berbunyi.
Tidak.
Saya memang cuti hujung minggu ini.
Jadi…
Bolehlah kita adakan parti itu.
Ya, boleh.
Kita perlu beli minuman untuk malam esok.
Saya akan beli sedikit pagi esok.
Mereka seolah-olah memerhatikan kita.
Sayang, lepaskan tangan saya.
Hampstead 235.
Komander Udara Vatan.
- Sayang, ada pen tak? - Tak ada.
Teruskan.
Ya.
Ya, baik. Saya akan hantar pagi esok.
Jangan fikir saya akan biarkan awak terus tidur, En. Vatan.
Saya tonjolkan perasaan sebenar.
Sebab itulah ia berjaya.
Jom kita tidur.
Semuanya okey.
Semuanya okey sebab ia tak benar.
Sayang,
awak berpakaian seragam.
Ya, saya nak singgah di pangkalan untuk ambil sedikit wiski.
Ada kira-kira 50 kotak yang disimpan di hangar diplomat.
Bolehlah saya ambil sikit.
Kenapa tak pergi beli saja?
Saya mahukan wiski terbaik untuk rakan intelek awak.
Selepas itu, kita jumpa di pub dan kita akan beli bir pula.
Baiklah.
- Hai. - Max.
Kenapa abang datang ke sini?
Abang nak jemput awak berdua ke parti malam ini.
Kenapa tak telefon saja?
Max, rupa abang seperti
pada hari abang bakar bangsal itu.
Marianne akan masak malam ini. Jemputlah datang.
Sebenarnya, Max, malam ini kami sibuk.
Max!
Max, saya dengar abang ke Seksyen V.
Jika mereka suruh abang jalankan misi berbahaya,
abang boleh tolak tawaran itu.
Awak tak pakai baju.
Apa yang berlaku? Max.
Mereka jalankan prosedur pewarna biru atas Marianne.
Ya, Tuhan.
Tapi ia tak benar.
Dan abang akan buktikan.
Abang nak awak datang malam ini.
Maaf. Di mana saya boleh jumpa Kapten Udara Guy Sangster?
Di gereja kecil, tuan.
Helo, Guy.
Komander Udara Vatan.
Apa awak nak, Max?
Kerjaya saya sudah berakhir. Awak semua lupakan saya begitu saja.
Saya perlukan bantuan awak.
- Saya ada satu soalan. - Ya?
Susah nak jawab.
Tolong jangan beritahu sesiapa.
Celaka!
Awak biarkan saya mereput di hospital ini, Max!
Awak beritahu saya awak diseludup keluar dari Perancis oleh Marianne Beauséjour.
Di Dieppe, 1941.
Adakah ini orangnya?
Kenapa awak tanya saya tentang isteri awak?
Guy, tolonglah jawab, adakah ini orangnya?
Mereka tak beritahu awak.
Max.
Mata kanan saya kena tembak
dan retina kiri saya dah tercabut.
Apa yang dapat saya lihat ialah
suatu bentuk putih.
Aduhai.
Max, kalaulah awak tak suruh saya pergi ke pangkalan udara
yang dipenuhi artileri anti pesawat milik pihak Jerman.
Anak saya sendiri menjerit apabila melihat saya begini.
Maafkan saya, Guy.
Max!
Delamare.
Delamare masih bertugas di Dieppe.
Hampstead 235.
Hai, sayang, saya di pangkalan udara.
Mereka minta orang derma darah,
jadi saya akan lewat sejam.
Kita jumpa di pub selepas itu?
Ya, saya akan minta Pn. Sinclair jaga Anna.
Okey, sayang awak. Jumpa di sana.
Sayang awak.
TENTERA UDARA DIRAJA HENDON
SELAMAT TINGGAL, ADOLF!
Koperal.
Masukkan dua kotak wiski Scotch ke dalam kereta saya.
- Ambillah sebotol. - Baik. Terima kasih.
- Siapa yang akan ke Dieppe malam ini? - Hunter, tuan.
- Di manakah dia? - Cuba cari di tandas, tuan.
Senang diri.
Maaf, tuan.
Saya silap makan.
Ini akan melegakan perut awak.
Saya akan telan amfetamin selepas pesawat berlepas.
Selepas pulang, saya akan ambil barbiturat pula.
Jika saya berjaya pulang.
Ada seorang perisik di Dieppe.
Namanya Paul Delamare. Awak kenal dia?
Tidak. Ini kali pertama saya.
Kali pertama terbang ke Dieppe?
Kali pertama terbang ke kawasan musuh, tuan.
Paul Delamare yang kendalikan kawasan pendaratan.
Awak pasti akan perasan dia, dia bertangan satu.
Dia selalu minum arak, tapi dia baik.
Berikan ini kepadanya.
Hanya kepadanya, hanya kepada orang bertangan satu.
ADAKAH INI MARIANNE BEAUSÉJOUR?
Beritahu dia awak perlukan jawapan ya atau tidak. Itu saja.
Baik, tuan.
Tunggu panggilan saya di pejabat telegraf.
Saya telefon pada tengah malam.
Ini maklumat sulit.
Jangan beritahu sesiapa, faham?
Ya, tuan.
Ia sangat mustahak.
Awak boleh harapkan saya, tuan.
Ada pokok berbunga di sepanjang padang di Dieppe.
Ia tak kelihatan jika tiada bulan,
- jadi naikkan pesawat secepat mungkin. - Ya. Saya dah diberitahu.
Bagus.
Siapa di fikiran awak?
Ibu saya.
Jangan.
Fikir tentang ayah awak.
Dia amat berbangga dengan awak.
Ya, tuan.
MAWAR DAN MAHKOTA
Maaf. Silakan.
Terima kasih.
Hai, Billy. Beri saya dua brandi.
Maaf.
Saya dah pesan tiga tong bir pahit.
Hazel, asap paip busuk.
Terima kasih.
Awak dapat tak wiski itu?
Dapat. Ia milik Churchill.
Suami akan memberi rokok kepada isterinya sebelum menyalakan rokoknya sendiri.
Awak memang menderma darah!
Bagus.
Saya ingat awak keluar dengan perempuan simpanan awak.
Itu akan menjelaskan kenapa layanan awak terhadap saya berbeza semalam.
Berbeza?
Semasa di katil.
Ia tak seperti biasa.
Bagus.
Maafkan saya!
Saya dan rakan-rakan ingin melihat awak berdua berciuman.
Saya tak percaya!
Gila betul!
Max, parti ini memang hebat.
Marianne!
Parti yang hebat! Bagus sekali!
Awak dah cukup minum?
Kelakarnya, pak cik.
Hei, maafkan saya. Ada taman khas untuk itu.
Pergi ke luar.
Okey.
Awak berdua. Keluar.
Mari sini.
Tetamu saya berkelakuan buruk.
Saya ingat mereka nak makan,
dan bukan hanya minum dan berasmara.
Saya tak kenal separuh daripada mereka. Tentu orang sebarkan berita parti kita.
Boleh awak pastikan tiada orang yang berasmara di bilik Anna?
Baiklah.
Max!
Maaf.
Dengar sini.
Saya dimaklumkan bahawa awak melaksanakan operasi,
tapi saya tak diberitahu kenapa awak melaksanakan operasi.
Sebagai kawan,
saya nak beri awak amaran.
Jika Seksyen V menawarkan awak tugas yang menjadi rebutan itu…
Max, jika mereka mahu awak mengetuai penentang di Perancis pada Hari D,
mereka takkan sekadar menemu duga awak.
Mereka akan uji awak dahulu.
Uji?
Uji bagaimana?
Saya tak layak tahu tentang itu.
Tapi jika saya jadi awak, saya akan tolak.
Hati-hati, Margaret.
Max.
Saya sampai juga akhirnya.
Frank! Saya tak sangka awak akan datang.
Janganlah terlalu serius di majlis ini.
Saya tak merancang pun nak buat benda tak baik.
Berikan saya segelas besar wiski dan soda.
Sayang, tolong ambilkan untuk dia. Frank masih dalam mod kerja.
Awak bela ayam, bukan?
Frank, awak tahu terlalu banyak.
Tunjukkan saya ayam awak, Max.
Awak langgar arahan secara terang-terangan.
Mula-mula, awak lawat Guy Sangster
dan awak desak dia…
Frank, jika dia isteri awak, awak akan percaya Seksyen V?
Pesawat Adam Hunter ditembak tiga jam yang lalu.
Semasa berada di darat. Dia berada di dalamnya!
Dia dah mati!
Sebab dia menunggu terlalu lama untuk mendapatkan jawapan
daripada seorang kaki botol.
Frank, berterus-teranglah.
- Adakah ini suatu permainan? - Suatu permainan?
Permainan.
Ujian.
Saya baru beritahu Max
bahawa dia serasi dengan kerja pejabat.
Entahlah, saya tak tahu.
Saya jarang jumpa dia.
Ayuh, sayang, mari kita menari.
Frank sampaikan berita buruk?
Seorang lagi askar muda terkorban.
Saya rasa ia lebih daripada itu.
Saya tanya Bridget sama ada awak ada masalah,
dia kata awak okey.
Tapi dia tidak dilatih untuk menipu seperti kita berdua.
Kami ada sedikit masalah. Saya tak boleh berbincang tentangnya.
Saya rasa ada makanan yang hangit di dalam ketuhar!
Ia mungkin Stroganoff.
Senang diri, Leftenan Udara.
- Margaret? - Tuan.
Penghantaran ke Dieppe masih diteruskan esok?
Rasanya ya, tuan.
- Bagaimana ramalan cuaca? - Cuaca baik, tuan.
Hei.
Siapa lelaki yang hisap paip itu?
Namanya Lombard.
Dia ada kedai barang kemas di kawasan jalan utama.
Dia cuba menjual kerongsang berlian kepada saya.
Tapi saya beritahu dia kita pokai.
Hei, ke mana awak nak pergi?
- Max! - Marianne.
Kita perlu berbincang.
Jeffrey, awak terlalu mabuk.
Hei.
Isteri awak tukar fikiran.
Maksud awak, tentang subang itu.
Tidak, saya cuba jual kerongsang kepadanya.
Saya ada juga jual subang yang cantik. Saya boleh beri harga yang menarik.
Max.
Tak apa, En. Lombard. Kami betul-betul pokai.
Selamat malam.
Saya perlu dapatkan Anna.
Saya tak dengar pun bunyi siren. Mana bunyi siren itu?
Sekarang baru mereka beri amaran.
Amaran Serangan Udara selalu lambat.
Padamkan lampu!
Sekali lagi, East End jadi sasaran mereka.
Kita akan selamat di sini.
Max, hentikannya.
Tolonglah.
Pada pagi Isnin nanti, kita…
Kita akan dapat kepastian.
Cubalah berehat.
- Frank? - Ini bukan permainan.
Kalau ya pun…
Seksyen V takkan beritahu awak.
Bukan?
Mereka takkan beritahu awak, Frank.
Lihat!
Kita berjaya tembak satu pesawat! Ya!
Ia menuju ke arah kita!
Semua orang berlindung!
Tunduk!
Max!
Boleh awak suruh semua orang pulang?
Ya.
Max.
Esok, kita boleh luangkan masa sepanjang hari bersama Anna.
Mari kita lupakan tentang peperangan ini.
Dan nikmati hari esok sepenuhnya.
Baiklah.
Saya suka cadangan itu.
Siapa mahu lompat dulu?
Saya dah hidupkan api. Mari duduk bersama kami.
Yang ini?
Leftenan Udara!
Saya ada berita baik. Awak boleh cuti malam ini.
Baik, tuan.
Apa yang awak buat? Kenapa awak matikan enjin?
Mana Paul Delamare?
Paul Delamare?
- Dia di dalam lokap. - Apa?
Paul Delamare di dalam lokap.
Apa? Di dalam lokap Gestapo?
Tak, lokap polis tempatan.
Dia mabuk seperti biasa.
Bawa saya ke lokap itu.
Ada berapa orang?
Waktu malam begini, cuma ada seorang.
Saya tak mahu sebarang masalah!
Di mana Paul Delamare?
Lokap nombor tiga.
Saya tak mahu sebarang masalah!
Buka pintu ini.
Maafkan saya, En. Delamare. Saya nak cepat.
Apa yang nak saya katakan ini rahsia besar.
Awak boleh berbahasa Inggeris?
Tidak. Kenapa?
Lihat. Lihat betul-betul.
Adakah wanita dalam gambar ini Marianne Beauséjour?
Siapa?
Marianne Beauséjour!
Tengok! Ini diakah?
Beri saya botol itu!
Ya atau tidak, kemudian awak boleh minum.
Marianne Beauséjour?
Marianne Beauséjour.
Marianne Beauséjour…
Tengok!
Ya. Itu memang dia.
- Betul? - Sekarang beri saya minum.
Tengok sekali lagi. Awak pasti?
Celaka!
Tengok!
- Rupanya sama saja. Ya. - Ya?
Dia sering ketawa. Rambutnya perang.
- Matanya berwarna coklat, bukan? - Ya. Mata coklat.
Matanya berwarna biru! Birulah!
Ya! Maksud saya, biru.
Jangan bohong, Delamare.
Saya tersilap.
- Tengok! - Matanya berwarna biru.
Sudah tentu saya kenal dia.
Dia seorang yang periang.
Teruskan.
Dan dia pandai melukis.
Melukis, baik. Dia suka lukis apa?
Lukisan cat air yang cantik.
Ya, betul.
- Beri saya botol itu. - Betul.
Askar Jerman datang!
Dan dia handal bermain piano.
Piano?
Jangan ke mana-mana.
Siapa mahu rokok Amerika?
Hei!
Kadangkala, askar Jerman
datang untuk ambil rokok Amerika.
Rokok Amerika?
Kami rampas rokok itu daripada pihak Penentang.
Saya ingat Marianne.
Saya ingat saat kami berjumpa.
Kami jumpa di sebuah kafe di Dordogne.
Tempat itu penuh dengan askar Jerman.
- Kita perlu pergi! - Sebentar!
Di situ ada piano.
Dia duduk di piano itu
dan mainkan lagu La Marseillaise
di depan askar-askar Jerman itu!
Ada rokok Lucky Strike tak?
Awak ada rokok itu?
Berikan rokok itu kepadanya.
Di belakang lokap!
Ada anggota Penentang di belakang lokap!
Askar Jerman ada di dataran! Cepat!
Tunggu. Berikan saya bom tangan.
Marianne…
awak perlu ikut saya.
Hantarkan Anna dan tolong ikut saya sekarang.
Apa awak buat ni?
Marianne…
tolong mainkan piano untuk saya.
Awak nak apa?
Kenapa awak nak saya main piano?
Saya nak awak main piano sebab saya cintakan awak.
Apa maksud awak?
Awak belum sempat tidur. Jom kita balik.
Saya nak awak main lagu La Marseillaise.
Awak minta benda pelik-pelik…
Main sekarang.
Marianne Beauséjour telah memainkan lagu La Marseillaise
di sebuah kafe yang dipenuhi askar Jerman pada 1941.
Saya nak awak mainkan lagu itu untuk saya.
Saya tahu kisah itu.
Dia wanita yang sangat berani.
Saya sangka mereka takkan jumpa saya di sini.
Tapi mereka jumpa juga.
Dan mereka ugut nak bunuh Anna.
Saya minta maaf.
Saya minta maaf banyak-banyak.
Awakkah yang hantar mesej itu?
Mesej itu! Awakkah yang hantar?
Ya.
Maafkan saya.
Saya perlu tahu,
adakah hubungan kita benar?
Adakah awak cintakan saya?
Saya cintakan awak.
Saya cintakan awak sejak di Casablanca lagi.
Okey, dengar sini. Ini yang akan kita buat.
Ada tempat seperti Medicine Hat
di Switzerland, Peru dan di tempat-tempat lain.
Kita takkan sempat pergi ke situ.
Jika kita tunggu sejam lagi, Seksyen V akan suruh saya bunuh awak.
Dan apabila saya enggan, mereka akan tembak kita berdua.
Awak faham tak?
Kita perlu pergi sekarang.
Kita perlu dapatkan Anna.
Di mana Marianne?
Awak gunakan anak saya sebagai cagaran.
Awak pernah buat benda yang lebih teruk, Komander Udara Vatan.
Siapa lagi yang memerhatikan kami?
Saya hanya akan beri awak…
Mari sini, sayang.
Jangan takut, sayang. Jangan takut.
KEDAI EMAS E LOMBARD
Baik, tuan. Tuan boleh jalan.
Tunggu di sini.
Ia dah berakhir, Max.
Keputusan pewarna biru itu positif.
Tapi awak pun dah tahu, bukan?
Frank, tunggu!
Tunggu! Biar saya jelaskan.
- Semua ahli rangkaiannya dah dibunuh. - Max Vatan,
atas nama Duli Yang Maha Mulia Raja George VI…
Mereka ancam dia, Frank!
Awak didakwa atas tuduhan menderhaka…
Tidak! Tolonglah!
…kerana membantu dan bersubahat dengan perisik Jerman
yang bernama Marianne Beauséjour.
Frank, dia tiada pilihan.
Mereka ugut nak bunuh Anna dan kami bertiga!
Max, awak dah gila?
Dia perisik Jerman.
Saya takkan biar awak buat begini.
Saya buat tugas saya. Rangkaiannya dah mati.
Mereka ada maklumat berharga!
Dia tak ada pilihan! Mereka mengancam nyawa Anna!
Jika awak tak mahu terlibat dengan ini,
buatlah apa yang perlu dibuat.
Dia tak ada pilihan. Mereka ancam dia.
Mereka tentu akan bunuh kami semua.
Seksyen takkan peduli.
Mereka ugut nak bunuh Anna!
Demi anak awak, jangan sia-siakan hidup awak!
Kami dah jalankan tugas kami. Tinggalkan kami.
Pergilah, Frank.
Max.
Saya cintakan awak.
Jaga dia baik-baik.
Senang diri.
Komander Udara Vatan telah membunuh ejen musuh itu sendiri.
Laporkannya begitu.
Ini satu arahan.
Ke hadapan anak kesayanganku, Anna.
Ibu menulis surat ini pada malam Isnin di London.
Jika awak membaca surat ini,
bermakna awak tak mengenali ibu
dan langsung tiada kenangan tentang ibu.
Saya ibu awak.
Awak dilahirkan semasa serangan udara ketika perang,
beribu-bapakan suami isteri yang saling mencintai.
Kehidupan kita bersama di Hampstead,
ialah detik paling menggembirakan dalam hidup ibu.
Hari ini, awak mula berjalan.
Ibu amat bersyukur dapat melihat awak berjalan buat kali pertama
dengan ayah awak di sisi ibu.
Max, sayangku,
awaklah segala-galanya bagi saya.
Saya harap awak dapat memaafkan saya.
Saya harap awak berjaya menemui Medicine Hat.
Saya dapat membayangkannya,
dan saya berharap Anna dapat melihatnya.
Wahai anak kesayanganku,
ibu sayang awak dengan sepenuh hati.
Semoga awak dapat hidup dengan aman.
Ibu rasa tenang kerana ibu tahu ayah awak akan menjaga awak dengan baik.
Ibu amat menyayangi awak,
Marianne Vatan.